EkBass/fiwiki-20250220-pages-articles huggingface dataset:
Marx-Engels-Forum

Marx-Engels-Forum on puistomainen aukio Berliinin historiallisessa keskustassa, Spreejoen itärannalla. Se sijaitsee Spreen sekä Karl-Liebknecht- Strasse-, Spandauer Strasse- ja Rathausstrasse-katujen rajaamalla alueella. Toiseen maailmansotaan asti paikalla ei ollut aukiota, vaan se oli osa tiheästi rakennettua Berliinin vanhaakaupunkia. Alueen rakennukset kuitenkin tuhoutuivat sodassa ja hävitettiin lopullisesti sodan jälkeen. Syntynyt aukio sijaitsi Itä-Berliinin keskustassa, mutta oli pitkään tyhjillään ilman mitään suunnitelmaa. 1980-luvulla paikalle luotiin nykyinen puistomainen aukio Ludwig Engelhardtin suunnitelman mukaisesti. Sitä hallitsee Karl Marxin ja Friedrich Engelsin patsas, joka paljastettiin 4. huhtikuuta 1986. Sen taakse rakennettiin muistomuuri, jonka pronssiset reliefit esittävät yhteiskunnan kehityksen ja Saksan työväenliikkeen historiallisia vaiheita.Marx-Engels-Forum Berlin.de. Viitattu 27.7.2014. Saksojen yhdistymisen jälkeen aukion ilme ja nimi on päätetty säilyttää. Sitä reunustaneista rakennuksista Palast der Republik on kuitenkin purettu. ==Lähteet== ==Aiheesta muualla== Luokka:Berliinin aukiot Luokka:Karl Marx
Hakekaa kätilö

Hakekaa kätilö (eng. Call the Midwife) on Jennifer Worthin muistelmiin pohjautuva draamasarja, joka kuvaa kirkon ylläpitämän Nonnatus-talon kätilöiden rankkaa arkea ja vähävaraisen yhteisön elämää 1950-luvun Itä- Lontoossa, Poplarin kaupunginosassa. Karun arjen ja surullistenkin elämäntarinoiden seasta pilkottaa välillä onnen aurinko niin kätilöille kuin lapsiperheillekin. Sarjan alussa esitellään päähenkilö Jenny Lee, joka saapuu Nonnatus-taloon. Sarjaa on esitetty tammikuusta 2012 lähtien yhteensä kahdeksan tuotantokauden verran. Yhdeksäs tuotantokausi saa ensi-iltansa Isossa-Britanniassa 2020 alkuvuodesta. BBC on kertonut jatkavansa sarjaa ainakin 11. kauteen asti, eli sarja on saanut rahoitusta ainakin vuoteen 2022 asti. == Henkilöt == === Hoitajat === * hoitaja Jenny Lee (es. Jessica Raine) * hoitaja Camilla "Chummy" Fortescue-Cholmondeley-Browne (es. Miranda Hart) * hoitaja Beatrix "Trixie" Franklin (es. Helen George) * hoitaja Cynthia Miller (es. Bryony Hannah) * hoitaja Patsy Mount (es. Emerald Fennell) === Nunnat === * sisar Julienne (es. Jenny Agutter) * sisar Evangelina (es. Pam Ferris) * sisar Monica Joan (es. Judy Parfitt) * sisar Bernadette/Shelagh Turner (es. Laura Main) * sisar Winifred (es. Victoria Yeates) === Muut henkilöt === * Fred Buckle (es. Cliff Parisi) * konstaapeli Noakes (es. Ben Caplan) * tohtori Patrick Turner (es. Stephen McGann) ==Lähteet== ==Aiheesta muualla== *Yle Areena - Hakekaa kätilö! Luokka:2010-luvun brittiläiset draamasarjat Luokka:2020-luvun brittiläiset draamasarjat Luokka:Brittiläiset sairaalasarjat Luokka:Kirjoihin perustuvat televisiosarjat Luokka:BBC:n televisio-ohjelmat
Jeju Air

Jeju Air () on eteläkorealainen halpalentoyhtiö. Sen päämaja sijaitsee Jeju Cityssä, Jejun saarella, Etelä-Koreassa. Yhtiö tarjoaa lentoja Jejun kansainväliseltä lentoasemalta Korean mantereelle Incheonin kansainväliselle lentoasemalle ja Gimpon kansainväliselle lentoasemalle Souliin. Yhtiö lentää myös joitain kansainvälisiä lentoja. ==Laivasto== Heinäkuussa 2015: * 20 Boeing 737-800 == Onnettomuudet == Jeju Airille on sattunut yksi kuolemiin johtanut onnettomuus: * 29. joulukuuta 2024 – Jeju Airin lento 2216: Bangkokista lähtenyt Boeing 737-800 laskeutui Muanin kansainväliselle lentoasemalle Etelä-Koreaan toistaiseksi tuntemattomasta syystä ilman laskutelineitä ja liukui kiitotietä pitkin, lopulta räjähtäen törmätessään kiitotien päässä olleeseen betonirakennelmaan. Lennolla olleista 181 henkilöstä 179 menehtyi; vain kaksi miehistön jäsentä selvisi. ==Lähteet== ==Aiheesta muualla== *Virallinen sivusto Luokka:Eteläkorealaiset lentoyhtiöt Luokka:Halpalentoyhtiöt
Band des Bundes

thumb|300px|Paul-Löbe-Haus ja Marie-Elisabeth-Lüders-Haus, keskellä Spreejokea. Band des Bundes () on rakennuskokonaisuus Berliinin uudessa hallintokorttelissa, joka rakennettiin Saksan valtiopäivätalon pohjoispuolisen Spreejoen mutkan alueelle sen jälkeen, kun Berliini palasi yhdistyneen Saksan pääkaupungiksi 1990-luvulla.Edelgard Abenstein & Jeannine Fiedler: Taide & Arkkitehtuuri: Berliini (suom. Pirkko Roinila), s. 104–105 ja sisäkannen kartta. Tandem Verlag (h. f. ullmann) 2009. Alkuteos Kunst & Architektur Berlin. Hallintokorttelia reunustaa etelästä Platz der Republik -aukio. Kokonaisuus perustuu Axel Schultesin ja Charlotte Frankin vuonna 1991 laatimaan yleissuunnitelmaan. Kokonaisuus käsittää toimistorakennusten jonon, joka ulottuu molemmista päistään Spreejoen yli. Rakennuksia yhdistävät Spreen ylittävät kävelysillat symboloivat Itä- ja Länsi-Saksan yhdistymistä. Näyttävin rakennuksista on ketjun länsipäässä sijaitseva liittokanslerinvirasto eli Bundeskanzleramt (2001), josta kulkee silta Spreen länsipuolella sijaitsevaan kanslerin puutarhaan eli Kanzlergarteniin. Kaksi muuta merkittävää rakennusta ovat liittopäivien käytössä olevat, arkkitehti Stephan Braunfelsin suunnittelemat Paul-Löbe-Haus ja Marie-Elisabeth-Lüders- Haus (2003), joita yhdistää myös Spreen yli kulkeva silta. Symboliikkaa lisää se, että silta yhdistää rakennukset kohdalla, jolla Berliinin muuri aiemmin erotti vastarannat toisistaan. Länsipuolella on sosiaalidemokraattisen poliitikon Paul Löben mukaan nimetty Paul-Löbe-Haus, jossa on liittopäiväedustajien työhuoneita ja valiokuntien kokoustiloja. Liberaaleja edustaneen Marie Elisabeth Lüdersin mukaan nimetyssä Marie-Elisabeth-Lüders- Hausissa ketjun itäpäässä toimii liittopäivien kirjasto. Lähellä sijaitsee myös liittopäivien suurin uudisrakennus, kristillisdemokraattisen Jakob Kaiserin mukaan nimetty Jakob-Kaiser-Haus. Berliinin hallintokortteli on rakennettu alueelle, jossa ennen toista maailmansotaa oli Alsenviertelinä tunnettu lähetystöalue. Alueen vanhoista rakennuksista on säilynyt ainoastaan vuonna 1871 valmistunut Sveitsin suurlähetystön talo, joka on edelleen alkuperäisessä käytössään. ==Lähteet== Luokka:Berliinin rakennukset ja rakennelmat
RTR-Planeta

RTR-Planeta on Yleisvenäläisen valtion televisio- ja radioyhtiön 1.7.2002 käynnistetty ulkomaanlähetysten tv-kanava. RTR-Planetan lähetysten välittämisen kiellettiin Ukrainassa 25. heinäkuuta 2013.V Ukraine zapretili transljatsiju 4 rossijski telekanalov 25.7.2014 Latvia kielsi 31. tammikuuta 2019 RTR-Planetan toiminnan kolmeksi kuukaudeksi vihapuheiden ja propagandan levittämisen vuoksi. Kanava oli muun muassa lähettänyt ohjelman, jossa juontaja vaati ukrainalaisten hirttämistä ja ampumista. Kanavan toiminta on Latviassa aiemmin keskeytetty vuonna 2016 väärien tietojen tahallisen levittämisen takia. Myös Liettuassa kanavan toimintaa on samoista syistä vuonna 2015 keskeytty. ==Lähteet== https://www.hs.fi/ulkomaat/art-2000005984806.html ===Viitteet=== ==Aiheesta muualla== *Kotisivut (rtr-planeta.com) Luokka:Yleisvenäläinen valtion televisio- ja radioyhtiö Luokka:Venäläiset televisiokanavat Luokka:Vuonna 2002 perustetut televisiokanavat
Dracula Untold

Dracula Untold on vuonna 2014 ensi-iltansa saanut Gary Shoren ohjaama yhdysvaltalainen fantasiaelokuva Draculasta. Elokuva sai ensi-iltansa 17. lokakuuta 2014. == Näyttelijät == == Aiheesta muualla == * Luokka:Vuoden 2014 yhdysvaltalaiset elokuvat Luokka:Dracula-elokuvat Luokka:Yhdysvaltalaiset fantasiaelokuvat Luokka:Yhdysvaltalaiset toimintaelokuvat Luokka:Universal Picturesin elokuvat
Rikhard Lumberg

Rikhard ”Riku” Lumberg (s. 1977) on suomalainen entinen nyrkkeilijä. Lappeenrantalaista Lauritsalan Terästä edustanut Lumberg saavutti urallaan neljä SM-kultaa 67 kg:n sarjassa vuosien 1997 ja 2002 välillä. == Ura == Ensimmäisen Suomen mestaruutensa Lumberg voitti vuonna 1997, jolloin hän kukisti loppuottelussa Amin Asikaisen. Lumberg ja Asikainen olivat vastakkain SM-finaaleissa myös 1999 ja 2000, joista Lumberg oli parempi jälkimmäisessä.SM-mitalistit Suomen Nyrkkeilyliitto. Viitattu 27.7.2014. Hän edusti Suomea EM-kilpailuissa vuosina 2000 ja 2002. Vuonna 2000 Lumberg sijoittui viidenneksi häviten toisen kierroksen ottelunsa lopulta mestaruuden voittaneelle Turkin Bülent Ulusoylle.33.European Championships - Tampere, Finland - May 13-21 2000 Amateur Boxing Results. Viitattu 27.7.2014. Kaksi vuotta myöhemmin Lumberg hävisi jo ensimmäisen ottelunsa.34.European Championships - Perm, Russia - July 12-21 2002 Amateur Boxing Results. Viitattu 27.7.2014. Vuoden 2001 MM-kisoista hän joutui jäämään pois käsivamman takia. Vuoden 2002 EM-kilpailuihin uransa lopettanut Lumberg muistetaan myös viimeisenä suomalaisnyrkkeilijänä, joka voitti vuonna 2011 ammattilaisuransa lopettaneen Amin Asikaisen. == Yksityiselämä == Urheilu-uransa jälkeen Lumberg on toiminut muun muassa poliisina. Hän valmistui poliisiammattikorkeakoulusta vuonna 2005 ensimmäisenä romanitaustaisena henkilönä.Paavilainen, Kaisa: "Kunnon koulutus on keino pärjätä elämässä" Poliisilehti 3/2006. Viitattu 27.7.2014. Lumberg on työskennellyt muun muassa asiantuntijana Ihmisoikeusliitossa.Yhteystiedot Ihmisoikeusliitto. Viitattu 27.7.2014. == Saavutukset == *SM-kultaa (67kg): 1997, 2000, 2001, 2002 == Lähteet == Luokka:Suomalaiset nyrkkeilijät Luokka:Suomalaiset poliisit Luokka:Suomen romanit Luokka:Vuonna 1977 syntyneet Luokka:Elävät henkilöt
Mustakurkkuorneero

Mustakurkkuorneero (Synallaxis castanea) on orneeroiden heimoon kuuluva varpuslintu. ==Levinneisyys== Mustakurkkuorneeroa tavataan Venezuelassa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Pöyhijäorneerot
Ruostepääorneero

Ruostepääorneero (Synallaxis fuscorufa) on orneeroiden heimoon kuuluva varpuslintu. ==Levinneisyys== Ruostepääorneeroa tavataan pienellä alueella Kolumbiassa Sierra Nevada de Santa Martan vuoristossa. Laji on vähenemässä elinympäristöjen tuhoutumisen vuoksi, ja se on luokiteltu silmälläpidettäväksi. Sen populaatioksi on arvioitu 10 000 sukukypsää yksilöä. ==Elintavat== Ruostepääorneero elää vuoristometsien aluskasvillisuudessa, mutta myös metsänreunoilla ja pensaikkoalueilla. Sitä tavataan pääasiassa 2 000–3 000 metrin korkeudella merenpinnasta, mutta satunnaisesti myös alempana 900 metriin asti. Laji pesii tammikuun ja kesäkuun välisenä aikana. ==Lähteet== Luokka:Pöyhijäorneerot
Tulilakkiorneero

Tulilakkiorneero (Synallaxis ruficapilla) on orneeroiden heimoon kuuluva varpuslintu. ==Levinneisyys== Tulilakkiorneeroa tavataan luonnonvaraisena Argentiinassa, Brasiliassa ja Paraguayssa. Lajia tavataan myös Uruguayssa, mutta siellä kannan alkuperästä ei ole tietoa. Tulilakkiorneeroa on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Pöyhijäorneerot
Bahianorneero

Bahianorneero (Synallaxis cinerea) on orneeroiden heimoon kuuluva varpuslintu. ==Levinneisyys== Bahianorneeroa tavataan Bahiassa Brasiliassa. Sen levinneisyysalue on pieni, ja populaatio pienenemässä elinympäristöjen tuhoutumisen vuoksi. Laji on luokiteltu vaarantuneeksi. ==Lähteet== Luokka:Pöyhijäorneerot
Hiiriorneero

Hiiriorneero (Synallaxis infuscata) on orneeroiden heimoon kuuluva varpuslintu. ==Levinneisyys== Hiiriorneeroa tavataan pienellä alueella Brasilian koillisosissa. Lajin populaatioksi on arvioitu 350–1 500 yksilöä. Sitä uhkaa elinympäristöjen muutokset ja häirintä, ja laji on luokiteltu erittäin uhanalaiseksi. ==Lähteet== Luokka:Pöyhijäorneerot Luokka:Uhanalaiset linnut
Viirupöyhijäorneero

Viirupöyhijäorneero (Synallaxis cinnamomea) on orneeroiden heimoon kuuluva varpuslintu. ==Levinneisyys== Viirupöyhijäorneeroa tavataan Kolumbiassa, Trinidad ja Tobagossa ja Venezuelassa. Lajia on kuvattu melko yleiseksi, ja se on runsastumassa. Se on luokiteltu elinvoimaiseksi. ==Lähteet== Luokka:Pöyhijäorneerot
Lucas Jakubczyk

Lucas Jakubczyk (s. 28. huhtikuuta 1985 Plauen, Itä-Saksa) on saksalainen pikajuoksija ja pituushyppääjä. Juoksussa hän kilpailee 100 ja 200 metrillä. 100 metrillä Jakubczykin ennätys on toukokuussa 2014 juostu 10,07 ja 200 metrillä ulkoradoilla vuonna 2012 juostu 20,77, hallissa helmikuussa 2015 juostu 20,76. Pituutta Jakubczyk on hypännyt ulkoradoilla 785 cm ja sisäradoilla 788 cm. Jakubczyk voitti hopeaa vuoden 2012 EM-kisoista pikaviestistä. Hänen lisäkseen joukkueessa juoksivat Julian Reus, Tobias Unger ja Alexander Kosenkow. Hän oli mukana voittamassa pikaviestin EM-hopeaa myös vuoden 2014 EM-kilpailuista Zürichistä, jolloin joukkueessa juoksivat hänen lisäkseen Julian Reus, Sven Knipphals ja Alexander Kosenkow. Samojen kisojen 100 metrillä hän sijoittui viidenneksi. Prahan EM-hallikilpailuissa 2015 hän sijoittui 60 metrillä kuudenneksi. Hän saavutti pikaviestissä EM-pronssia Amsterdamissa 2016. Jakubczyk on 183 senttimetriä pitkä, painaa 73 kiloa ja edustaa SCC Berliiniä. == Lähteet == * * http://www.european- athletics.org/athletes/group=J/athlete=141136-jakubczyk-lucas/index.html Luokka:Saksalaiset pikajuoksijat Luokka:Saksalaiset pituushyppääjät Luokka:Vuonna 1985 syntyneet Luokka:Elävät henkilöt
Right Now (Rihannan kappale)

Right Now on barbadoslaisen laulaja-lauluntekijä Rihannan kappale hänen seitsemänneltä, Unapologetic-studioalbumilta. Kappaleella vierailee ranskalainen DJ-tuottaja David Guetta. Rihanna sanoitti kappaleen R&B-laulajien;, Ne-Yon ja The-Dreamin kanssa, samalla kun hänen pitkäaikainen yhteistyökumppani, norjalainen tuottajaduo StarGate, tuotti kappaleen Guettan ja hänen pitkäaikaisten yhteistyökumppanien, Nicky Romeron ja Giorgio Tuinfortin kanssa. Kappale lähetettiin Yhdysvalloissa CHR ja rhythmic- radiokanaville albumin neljäntenä kansainvälisenä sekä kokonaisuudessaan viidentenä singlenä 28. toukokuuta 2013. Musikaalisesti kappale ottaa vaikutteita elektronisesta tanssimusiikista. Sanoituksellisesti kappale kertoo siitä että elämästä pitää nauttia meneillään olevalla hetkellä. Kappale sai musiikkikriitikoilta pääosin positiivisen vastaanoton, joista monet pitivät sitä yhtenä Unapologeticin kohokohdista, jotkut kriitikot jopa kutsuivat sitä turvalliseksi. Kun Unapologetic julkaistiin, "Right Now" saavutti listasijoituksia maailmanlaajuisesti, kuten sijoituksen kymmenen parhaan joukossa UK Dance Chartilla. "Right Now" debytoi Yhdysvaltain Billboard Hot 100 -listan 90. sijalla, saavuttaen lopulta parhaimmillaan 50. sijan. Myöhemmin kappale on noussut jopa Yhdysvaltain Hot Dance Club Songs -listan kärkeen muodostuen Rihannan kahdenneksikymmenenneksi singleksi, joka on saavuttanut kyseisellä listalla kärkisijan, ohittaen Janet Jacksonin ennätyksen. ==Lähteet== Luokka:Vuoden 2013 kappaleet Luokka:David Guettan kappaleet Luokka:Rihannan kappaleet
Aljaksei Tsapik

Aljaksei Tsapik (; s. 4. elokuuta 1988) on valkovenäläinen kolmiloikkaaja. Tsapik voitti pronssia EM-kilpailuissa 2012 Helsingissä tuloksella 16,97, mutta tuota tulosta ei laskettu hänen ennätyksekseen liian kovien tuuliolojen vuoksi. Hän sijoittui kahdeksanneksi vuonna 2007 käydyissä alle 20-vuotiaiden EM-kisoissa Hengelossa. Tsapik on hypännyt parhaimmillaan pituushyppyä 761 vuonna 2007. Hänen ennätyksensä kolmiloikassa on Brestissä vuonna 2012 hypätty 16,82. Hän edustaa Mogiljov Region-seuraa. == Lähteet == * * Aljaksei Tsapik European Athleticsin sivuilla Luokka:Valkovenäläiset kolmiloikkaajat Luokka:Valkovenäläiset pituushyppääjät Luokka:Vuonna 1988 syntyneet Luokka:Elävät henkilöt
Bentsoehappoanhydridi

Bentsoehappoanhydridi (C14H10O3) on bentsoehapon happoanhydridi. Yhdistettä käytetään orgaanisissa synteeseissä valmistettaessa muun muassa lääkeaineita. ==Ominaisuudet== Huoneenlämpötilassa bentsoehappoanhydridi on värittömiä kiteitä. Yhdiste liukenee vain hyvin pienessä määrin veteen, mutta liukenee useimpiin orgaanisiin liuottimiin kuten etanoliin ja dietyylieetteriin.Jarl L. Opgrande, Edward E. Brown, Martha Hesser & Jerry Andrews: Benzoic acid, Kirk- Othmer Encyclopedia of Chemical Technology, John Wiley & Sons, New York, 2003. Viitattu 27.7.2014 Erityisesti kuumassa vedessä tai emäksisissä olosuhteissa yhdiste hydrolysoituu bentsoehapoksi. ==Valmistus ja käyttö== Suuressa mittakaavassa bentsoehappoanhydridiä valmistetaan pääasiassa bentsoehapon tai natriumbentsoaatin ja bentsoyylikloridin välisellä reaktiolla. Muita tapoja valmistaa yhdistettä on kuumentaa bentsoehappoa etikkahappoanhydridin kanssa fosforihapon toimiessa katalyyttinä ja diketeenin ja bentsoehapon välinen reaktio. Bentsoehappoa käytetään bentsoyloimisreagenssina orgaanisissa synteeseissä esimerkiksi valmistettaessa lääkeaineina käytettäviä yhdisteitä. Se soveltuu käytettäväksi bentsoyylikloridin sijasta silloin kuin halutaan välttää vetykloridin muodostumista reaktion sivutuotteena tai bentsoyylikloridin reaktiivisuus olisi liian suuri. ==Lähteet== Luokka:Anhydridit
James Dasaolu

James Dasaolu (s. 5. syyskuuta 1987 Lontoo) on brittiläinen pikajuoksija. Dasaolu voitti Zürichin EM-kisoissa 2014 kultaa 100 metrin juoksussa ajalla 10,06. Amsterdamissa 2016 hän voitti Euroopan-mestaruuden 4 × 100 metrin viestissä. Vuonna 2013 Dasaolu voitti hopeaa Göteborgin sisäratojen EM- kisoissa 60 metrillä ajalla 6,48. Vuoden 2012 kesäolympialaisissa Lontoossa ja 2016 Rio de Janeirossa hän selviytyi 100 metrin juoksussa välieriin. Moskovan MM-kisoissa 2013 Dasaolu selviytyi finaaliin, jossa sijoittui kahdeksanneksi. Lontoon MM-kilpailuissa 2017 hän karsiutui 100 metrin välierissä, Pekingissä 2015 alkuerissä. Dasaolun ennätys 100 metrillä on Birminghamissa heinäkuussa 2013 juostu 9,91. 60 metriä hän on juossut Birminghamin hallissa 6,47 helmikuussa 2014. Dasaolu on 178 senttimetriä pitkä ja painaa 73 kilogrammaa. Seuratasolla hän edustaa Croydon Harriersia. == Lähteet == ==Aiheesta muualla== * Luokka:Brittiläiset pikajuoksijat Luokka:Vuonna 1987 syntyneet Luokka:Elävät henkilöt
Flamin’ Groovies

Flamin' Groovies on yhdysvaltalainen rockyhtye, jonka suosio oli huipussaan 1960- ja 1970-luvuilla. Yhtyeen perustivat Ron Greco, Cyril Jordan ja Roy Loney San Franciscossa vuonna 1965. Yhtyeen tunnetuimpia kappaleita on ”Shake Some Action”. Yhtyettä on kuvailtu punk rockin edelläkävijöiksi, ja heillä on myös suuri vaikutus power popin kehitykseen. Yhtyeen albumi Teenage Head (1971) valittiin vuonna 2005 hakuteokseen 1001 albumia jotka jokaisen on kuultava edes kerran eläessään. == Diskografia == === Albumit === * Supersnazz (1969) * Flamingo (1970) * Teenage Head (1971) * Shake Some Action (1976) * Flamin' Groovies Now (1978) * Jumpin' in the Night (1979) * One Night Stand (1987) * Rock Juice (1993) * Fantastic Plastic (2017) === Livealbumit === * Slow Death, Live! * Bucketful of Brains * Flamin' Groovies '68 * Flamin' Groovies '70 * 68/70 * Rockin' at the Roundhouse (1993) * Step Up (AIM, 1991) * The Flamin' Groovies In Person (2006) ===EP:t=== * Sneakers (1968) * Grease (1973) * More Grease (1974) * The Gold Star Tapes (1984) * Rockfield Sessions (1989) * I'll Have a... Bucket of Brains (1972) === Kokoelmat === * Still Shakin' (1976) * Super Grease (1984) * Groove In (1986) * Groovies' Greatest Grooves (1989) * California Born and Bred (1995) * Supersneakers (1996) * Yesterday's Numbers (1998) * Grease: The Complete Skydog Singles Collection (1998) * Slow Death (2002) * Bust Out at Full Speed: The Sire Years (2006) * At Full Speed... The Complete Sire Recordings (2006) * This Band Is Red Hot (2008) ==Lähteet== Luokka:Yhdysvaltalaiset rockyhtyeet Luokka:Bluesrock- yhtyeet Luokka:1960-luvun rockyhtyeet ja -artistit
Sharaud Curry

Morris Sharaud Curry (s. 16. toukokuuta 1987 Gainesville, Georgia)http://www.friars.com/sports/m-baskbl/mtt/curry_sharaud00.html on yhdysvaltalainen koripalloilija, pelipaikaltaan pelintekijä. Hän edusti kaudella 2013–2014 Suomen Korisliigassa pelannutta KTP-Basketia. Curry pelasi vuodet 2005–2010 Providencen yliopistossa, minkä jälkeen hän siirtyi pelaamaan Eurooppaan. Hän pelasi Puolassa, Kreikassa, Itävallassa ja Saksassa. Itävallassa hän voitti maan cupin ja supercupin, ja hänet valittiin Itävallan pääsarjan MVP:ksi.http://mlbb.d11.gr/feed-items/austria-sharaud-curry-wins- abl-mvp-trophy-individual-awards-austria-20112012 Syksyllä 2013 Curry saapui Suomeen korvaamaan KTP-Basketin ulkomaalaispelaajan.http://www.basket.fi/uutiset/kaikki_uutiset/?x122462=19482077 Curry voitti runkosarjan syöttökuninkuuden annettuaan 6,08 syöttöä ottelua kohden.http://www.basket.fi/uutiset/kaikki_uutiset/korisliiga/?x122519=22916289 Vapaaheitoissa hän oli runkosarjassa toiseksi tarkin pelaaja. Curry teki myös kyseisen Korisliiga-kauden ainoan tripla- tuplan.http://www.basket.fi/uutiset/kaikki_uutiset/?x122462=22017609 KTP eteni välieriin, joissa se laittoi mestaruuden vieneen Tampereen Pyrinnön tiukoille. Ratkaisevista otteluista Curry oli kuitenkin sivussa loukkaantumisen vuoksi,http://www.aamulehti.fi/Urheilu/1194899949141/artikkeli/ktp+pakotti+pyrinnon+viidenteen+otteluun.html ja KTP jäi neljänneksi. KTP pelasi kauden aikana myös EuroChallengea, jonka 5. jatkolohkoviikon parhaaksi pelaajaksi Curry valittiin.http://www.basket.fi/uutiset/kaikki_uutiset/suomalaisjoukkueet- eurosarjoissa/?x19901342=21792226 == Saavutukset == === Henkilökohtaiset saavutukset === * Korisliigan syöttökuningas 2014 * EuroChallengen viikon pelaaja, 5. jatkolohkoviikko 2014 * Itävallan pääsarjan arvokkain pelaaja 2012 === Joukkuesaavutukset === * Itävallan cup kaudella 2011–2012 * Itävallan supercup 2011 == Katso myös == * Luettelo Korisliigan tripla-tuplista == Lähteet == * Sharaud Curry Suomen Koripalloliitto * Profiili eurobasket.com === Viitteet === Luokka:Yhdysvaltalaiset koripalloilijat Luokka:Vuonna 1987 syntyneet Luokka:Elävät henkilöt
Mike Morrison

Mike Morrison (s. 31. lokakuuta 1989 St. Petersburg, Florida)http://www.gomason.com/ViewArticle.dbml?DB_OEM_ID=25200&ATCLID;=205055869 on yhdysvaltalainen koripalloilija, pelipaikaltaan sentteri. Hän edusti kaudella 2013–2014 Suomen Korisliigassa pelannutta Joensuun Katajaa. Curry pelasi vuodet 2008–2012 George Masonin yliopistossa, minkä jälkeen hän siirtyi pelaamaan Eurooppaan. Hän pelasi Belgiassa ja Kyproksella, missä hänen edustamansa joukkue saavutti pääsarjahopeaa,http://www.katajabasket.fi/edustusjoukkue/joukkueet/miehet/13-14/morrison.php ennen siirtymistään Suomeen, Joensuun Katajaan.http://www.basket.fi/uutiset/kaikki_uutiset/?x122462=18934042 Kataja pelasi kyseisellä kaudella Korisliigan lisäksi EuroChallengea, ja Korisliigasta joensuulaiset saavuttivat SM-hopeaa. Morrison valittiin Korisliigassa marraskuussa sarjan kuukauden pelaajaksihttp://www.basket.fi/uutiset/?x22026=20493265 ja hän voitti runkosarjan torjuntatilaston 1,50 torjunnalla ottelua kohti.http://www.basket.fi/uutiset/kaikki_uutiset/korisliiga/?x122519=22916289 Elokuussa 2014 Morrison siirtyi Saksan pääsarjaan Skyliners Frankfurtiin,https://www.fraport-skyliners.de/news/artikel/datum////fraport- skyliners-verpflichten-big-man-mike-morrison/ jossa hän jatkoi myös seuraavalla kaudellahttps://www.fraport- skyliners.de/news/artikel/datum////fraport-skyliners-mit-hoher-kontinuitaet- mike-morrison-weiterverpflichtet/ voittaen FIBA Europe Cupin mestaruudenhttps://www.fraport-skyliners.de/news/artikel/datum////man-muss- immer-weiter-am-ball-bleiben/ . == Saavutukset == === Henkilökohtaiset saavutukset === * Korisliigan torjuntakuningas 2014 * Korisliigan kuukauden pelaaja, marraskuu 2013 === Joukkuesaavutukset === * FIBA Europe Cupin voitto 2016 * SM-hopeaa 2014 * Kyproksen pääsarjan hopeaa 2013 == Lähteet == * Mike Morrison Suomen Koripalloliitto === Viitteet === == Aiheesta muualla == * Profiili eurobasket.com Luokka:Yhdysvaltalaiset koripalloilijat Luokka:Vuonna 1989 syntyneet Luokka:Elävät henkilöt
Pedosfääri

Pedosfääri on käsite, joka sisältää maan kuoren ja maan muodostumiseen vaikuttavat tekijät. Tulivuorten purkautuessa laavasta syntyy uutta maaperää tai merenpohjaa. Uutta merenpohjaa syntyy muun muassa Keski-Atlantin selänteellä. Maapallolla on myös niin sanottuja kuumia pisteitä, joissa on tulivuoria. Valtameren pohjassa sijaitsevassa kuumassa pisteessä tulivuoren purkauduttua lukuisia kertoja syntyy saari. Monet Tyynenmeren saarista ovat syntyneet tällä tavoin. Maannostuminen eli pedogeneesi alkaa tapahtua, kun kallioperästä on rapautunut jonkin verran kiviainesta. Maannostumiseen vaikuttavat muun muassa humuksen muodostuminen, maa-aineksen tasajakoistuminen ja podsoloituminen. Maannostumisprosessiin vaikuttavat myös ilmasto-olot ja paikalliset maan pinnanmuodot. Myös rapautuneen kiviaineksen, josta maannos muodostuu, kemiallinen koostumus vaikuttaa maannoksen syntyyn. Mineraalit muuntuvat pitkien aikojen kuluessa siten, että puhutaan kivien kiertokulusta. Tulivuorista purkautuva laava kiteytyy ensin tuliperäisiksi kiviksi. Laava voi kiteytyä myös maan sisällä. Tuliperäisten kivien ollessa tai joutuessa syvälle maan sisään ne metamorfoituvat ja syntyy metamorfisia kivilajeja. Metamorfiset kivet puolestaan muuttuvat sedimenttikiviksi, jotka sulavat ja muuttuvat sulaksi magmaksi. Toisaalta tuliperäiset kivet voivat muuttua sedimenttikiviksi, sedimenttikivet voivat metamorfoitua ja metamorfiset kivet voivat sulaa magmaksi. == Katso myös == * Litosfääri * Biosfääri * Ilmakehä * Geologia == Lähteet == == Aiheesta muualla == * http://www.journals.elsevier.com/pedosphere * http://pedosphere.issas.ac.cn/trqen/ch/index.aspx Luokka:Geologia Luokka:Seulonnan keskeiset artikkelit
Fashion

Fashion voi tarkoittaa ainakin seuraavia: * fashion eli muoti * ”Fashion”, Ninjan kappale vuodelta 2006 * ”Fashion”, Hanoi Rocksin kappale vuodelta 2007 * Fashion, intialainen Bollywood-elokuva vuodelta 2008
Kalasataman konttiaukio

Kalasataman konttiaukio oli vuosina 2010–2014 Helsingin kaupungin tarjoama väliaikainen julkinen tila Sompasaaressa. Paikassa voitiin järjestää erilaisia pääsymaksuttomia, voittoa tavoittelemattomia, ikärajattomia ja kaikille avoimia tapahtumia. Konttiaukion toiminta ilmoitettiin päättyneeksi tammikuussa 2015 Kalasataman uuden asuinalueen rakentamisen edetessä. ==Historia== Konttiaukio sai alkunsa vuoden 2010 kesällä, kun Helsingin kaupunki varasi Sompasaaren työmaalta tilaa julkiselle toiminnalle. Paikalle Helsingin kaupunki jätti myös seitsemän merikonttia sillä ehdolla, että toimijat järjestäisivät kesän aikana säännöllisesti kaikille avoimia tapahtumia. Konteista muodostettiin puoliavoin tila. Vuonna 2011 tapahtumien koordinointia alkoi järjestää ja hallinnoida Bermuda Helsinki, jonka toiminta on osa Kalasataman väliaikaisprojektia ja Konttiaukion toimintaa. Muita Konttiaukion toimijoita ovat Oranssi ry, Kalasataman melojat ja Pyöräpaja. Vuonna 2011 Konttiaukio sai Helsingin kulttuuriteko -kunniamaininnan, joka osoitettiin erityisesti Bermuda Helsingin konttille. Bermuda Helsingin avulla aukiolle voitiin järjestää mm. valkokangas, tuoleja ja muuta tarpeistoa ja tarjolla olivat myös Oranssi ry:n tarjoamat äänentoistolaitteet. Tammikuussa 2015 Bermuda Helsinki ilmoitti, että alun perinkin väliaikaiseksi suunnitellun Konttiaukion toiminta päättyy. Kalasataman alueen rakentaminen on edennyt suunniteltua nopeammin ja saavuttaa Konttiaukion mahdollisesti jo kesällä 2015. ==Tapahtumat== Konttiaukiolla järjestettiin vuosittain noin kuusikymmentä eri tapahtumaa, esimerkiksi kissavideofestivaali, erilaisia musiikkitapahtumia punkista teknoon, kutomistempaus ja kirpputoreja. Tapahtumien kävijämäärät vaihtelivat parista hengestä tuhansiin. Epäkaupallisten ruohonjuuritason tapahtumiensa ansiosta Konttiaukiosta muodostui muutamaksi kesäksi Helsingin vaihtoehtokulttuurin keskus. ==Sijainti== Paikalla ei ollut virallista osoitetta, viereisen rakennuksen osoite oli Varastorakennus S1, Sompasaari, (Rorokuja). Paikalle pääsi lyhyen kävelymatkan päästä Kalasataman metroasemalta. Autolla saavuttaessa paikalle pääsi kiertämällä niemenkärki. ==Lähteet== ==Aiheesta muualla== * Bermuda Helsinki ylläpitää sivustoa Konttiaukiosta Luokka:Helsingin kulttuuri Luokka:Helsingin aukiot ja torit Luokka:Sörnäinen
Altes Museum

Altes Museum on museo Berliinin niin sanotun Museumsinselin eli Museosaaren alueella. Vuonna 1830 valmistunut Altes Museum (”Vanha museo”) on vanhin alueen museoista. Nykyisin sinne on sijoitettu osa Berliinin valtionmuseoiden antiikin esineiden kokoelmasta.Edelgard Abenstein & Jeannine Fiedler: Taide & Arkkitehtuuri: Berliini (suom. Pirkko Roinila), s. 115, 143–145. Tandem Verlag (h. f. ullmann) 2009. Alkuteos Kunst & Architektur Berlin. Altes Museum kuuluu osana Museosaaren kokonaisuutta Unescon maailmanperintöluetteloon. ==Historia ja arkkitehtuuri== Rakennuksen on suunnitellut arkkitehti Karl Friedrich Schinkel ja se rakennettiin vuosina 1825–1830. Ennen alueen muiden museoiden valmistumista se tunnettiin nimellä Preussin kuninkaallinen museo.Marjaliisa Hentilä ja Seppo Hentilä: Berliiniin: retkiä lähihistoriaan, s. 33. 2., uudistettu painos. Kirjapaja, Helsinki 2011. Museo sijaitsee Lustgartenin aukion pohjoissivulla, ja se muodosti aikoinaan vastaparin aukion toisella laidalla sijainneelle Berliinin kaupunkilinnalle. Tasakattoisessa museorakennuksessa on vain kaksi kerrosta.Altes Museum Denkmale in Berlin: Denkmaldatenbank. Viitattu 27.7.2014. Schinkel piti kreikkalaisen temppelin tyyliin rakennettua uusklassista museorakennusta parhaana työnään. Rakennuksen julkisivua hallitsee 18 joonialaisen pylvään reunustama esihalli, jonka katolle on sijoitettu 18 Preussin kotkaa. Museon keskellä on Rooman Pantheonia muistuttava suuri rotunda, jota kiertää 20 korinttilaista pylvästä ja johon on sijoitettu antiikin marmoriveistoksia. Rakennuksen edessä olevaa pääportaikkoa reunustaa kaksi veistosta, Albert Wolffin Leijonasoturi (1858) ja August Kissin Taisteleva amatsoni (1842). Julkisivun yläosassa lukee latinaksi ”Fridericus Guilelmus III studio antiqvitatis omnigenae et artium liberalium museum constituit MDCCCXXVIII” (”Fredrik Vilhelm III perusti muinaisajan kaikkien muotojen tutkimuksen ja vapaan taiteen museon 1828”). Rakennus vaurioitui toisessa maailmansodassa, ja sen kunnostustyöt valmistuivat vuonna 1966.Altes Museum Landesdenkmalamt Berlin. Viitattu 27.7.2014. Altes Museumin avaaminen merkitsi ensimmäistä kertaa Preussin kuninkaallisten taidekokoelmien avaamista laajemmalle yleisölle. Lisätilojen tarpeen vuoksi sen ympärille kasvoi vähitellen suuri museoalue ja Museosaaren museoiden kokoelmia on sittemmin järjestelty useasti uudelleen. Vuodesta 1998 alkaen Altes Museumin pääkerroksessa on ollut esillä osa antiikin kokoelmasta. Antiikin kokoelmia esittelee myös läheinen Pergamon-museo. ==Kokoelmat== Altes Museumin antiikin esineiden kokoelma on järjestelty teemoittain. Kokoelman tunnetuimpiin esineisiin kuuluvat muun muassa kreikkalainen veistos Rukoileva nuorukainen, roomalainen kopio kuuluisasta Perikleen rintakuvasta, Berliini-maalarin kuvittama amfora, skyyttien Vettersfelden kulta-aarre sekä etruskien ja minolaisten aarteita. Myös Berliinin egyptiläinen museo oli 2000-luvulla muutaman vuoden tilapäisesti sijoitettuna Altes Museumiin, mutta se on sittemmin siirretty Neues Museumiin. ==Lähteet== ==Aiheesta muualla== *Altes Museum Berliinin valtionmuseoiden sivut. Luokka:Berliinin museot
Andri Protsenko

Andri Protsenko (, s. 20. toukokuuta 1988) on ukrainalainen yleisurheilija, joka kilpailee korkeushypyssä. Sopotin MM-hallikilpailuissa 2014 Protsenko saavutti pronssia korkeushypyssä sisäratojen ennätystuloksellaan 236.http://www.iaaf.org/competitions/iaaf-world-indoor-championships/iaaf- world-indoor-championships-2014-4952/news/report/men/high-jump/final Ulkoratojen ennätyksensä 240 hän hyppäsi Lausannen Timanttiliigan osakilpailussa heinäkuussa 2014.http://www.iaaf.org/news/report/bohdan- bondarenko-lausanne-iaaf-diamond-leagu Vuoden 2014 EM-kisoissa Protsenko oli tuloksella 233 toinen maanmiehensä Bohdan Bondarenkon jälkeen. Glasgow'n sisäratojen EM-kilpailuissa 2019 Protsenko sai hopeaa tuloksella 226. Hän saavutti 2022 pronssia sekä Eugenen MM-kilpailuissa tuloksella 233 että Münchenin EM-kilpailuissa tuloksella 227. Hän sai Istanbulin EM- hallikilpailuissa 2023 hopeaa tuloksella 229. Lontoon olympialaisissa 2012 Protsenko sijoittui finaalissa yhdeksänneksi, Rio de Janeirossa 2016 neljänneksi ja karsiutui loppukilpailusta vuonna 2021 järjestetyissä Tokion olympialaisissa. Hän sijoittui MM-kilpailuissa 11:nneksi 2023 sekä karsiutui loppukilpailusta 2009, 2011, 2013, 2015, 2017 ja 2019. EM-kilpailuissa hän oli viides 2018 ja yhdeksäs 2016 sekä karsiutui loppukilpailusta 2010 ja 2012. Sisäratojen MM-kilpailuissa hän oli seitsemäs 2016 ja karsiutui loppukilpailusta 2012. Sisäratojen EM-kilpailuissa hän sijoittui kuudenneksi 2015. Protsenko saavutti hopeaa alle 20-vuotiaiden EM-kilpailuissa 2007 ja pronssia alle 23-vuotiaiden EM-kilpailuissa 2009. Hän sai hopeaa universiadeissa 2013. == Lähteet == * * === Viitteet === Luokka:Ukrainalaiset korkeushyppääjät Luokka:Vuonna 1988 syntyneet Luokka:Elävät henkilöt
Charlotta Fougberg

Charlotta Fougberg (s. 19. kesäkuuta 1985) on ruotsalainen juoksija. Hän kilpailee estejuoksussa, keskipitkillä matkoilla ja kestävyysjuoksussa. Fougberg sai Zürichin EM-kilpailuissa 2014 hopeaa 3 000 metrin estejuoksussa ajalla 9.30,16. Hän karsiutui saman matkan alkuerissä MM-kilpailuissa Moskovassa 2013, Pekingissä 2015 ja Lontoossa 2017 sekä Rio de Janeiron olympialaisissa 2016. Dohan MM-kilpailuissa 2019 hän sijoittui maratonilla 18:nneksi. Berliinin EM-kilpailuissa 2018 hän sijoittui 10 000 metrillä kuudenneksiSijoitus alun perin seitsemäs, mutta nousi kuudenneksi maannaisensa Meraf Bahtan dopinghylkäyksen jälkeen. ja 5 000 metrillä yhdeksänneksi. Sisäratojen EM-kilpailuissa hän sijoittui 3 000 metrillä 11:nneksi 2015 ja 12:nneksi 2017. Maastojuoksun EM-kilpailuissa hän oli kolmastoista 2018 ja neljästoista 2016. Fougberg on voittanut Ruotsin mestaruuden 3 000 metrin estejuoksussa vuosina 2010–2013, 2015 ja 2018, 1 500 metrillä sisäradoilla 2010, 2013, 2015 ja 2017, 5 000 metrillä ulkoradoilla 2013 ja 2015, 10 000 metrillä 2017, maastojuoksussa 2011, 2016 ja 2018, 10 kilometrin maantiejuoksussa 2019 sekä puolimaratonilla 2020. Heinäkuussa 2014 Glasgow'n Timanttiliigan osakilpailussa Fougberg juoksi 3 000 metrin estejuoksussa Ruotsin ja Pohjoismaiden uuden ennätysajan 9.23,96. Aika oli tuon kauden Euroopan kärkitulos. == Henkilökohtaiset ennätykset == * 800 m: 2.08,56 (Tukholma 29.7.2011) * 1 500 m: 4.11,89 (Karlstad 16.7.2014) * 3 000 m: 8.58,56 (Oslo 22.5.2014) * 5 000 m: 15.23,80 (Heusen-Zolder 21.7.2018) * 10 000 m: 32.34,47 (Tampere 1.9.2018) * 3 000 m esteet: 9.23,96 (Glasgow 12.7.2014) * puolimaraton: 1.10.19 (Gdynia 17.10.2020) * maraton: 2.28.12 (Milano 16.5.2021) == Huomautukset == == Lähteet == Luokka:Ruotsalaiset estejuoksijat Luokka:Vuonna 1985 syntyneet Luokka:Elävät henkilöt
Fashion (Ninjan kappale)

"Fashion" on malli Ninja Sarasalon ensimmäinen single, jonka hän julkaisi Ninja-taiteilijanimellä 29. maaliskuuta 2006. Kappaleen ovat säveltäneet, sanoittaneet ja tuottaneet Marcus Granberg ja Patric Sarin. Kappale nousi Suomen singlelistalle kolmeksi viikoksi. Toisella listaviikollaan se nousi listan ensimmäiseksi. Rumba-lehdessä vuosina 1992–2007 julkaistulla levymyynnin ja radiosoiton yhdeksi hittilistaksi yhdistäneellä Top 50 Hitit -listalla ”Fashion” nousi kahdeksanneksi. Kappaleesta on julkaistu Miikka Lommin ohjaama musiikkivideo, joka sai kunniamaininnan Oulun musiikkivideofestivaaleilla vuonna 2006. == Kappaleet == ;DualDisc-single # # ;Digitaalinen lataus / Promosingle # ;Remix-single # == Listasijoitukset == Lista Paras sijoitus Suomen virallinen singlelista 1 Rumba Top 50 8 ==Lähteet== Luokka:Ninjan kappaleet Luokka:Vuoden 2006 kappaleet
Myrskytuuli

Myrskytuuli on suomalainen tanssiorkesteri, joka voitti Viihdyttäjä 2009-kilpailun.http://www.magnumlive.fi/esiintyjat-ja- ohjelmat/iskelma/myrskytuuli/ ==Kokoonpano== * Petri Hannonen: laulu ja basso * Antero Kulju: laulu ja koskettimet * Joni Ketola: laulu ja rummut * Juho Paltta: laulu, haitari ja kitara * Anssi Puranen: laulu ja kitara ==Diskografia== * Sirpale onnea (2011) ==Lähteet== ==Aiheesta muualla== * http://www.myrskytuuli.fi/ * Facebook-sivut Luokka:Suomalaiset tanssiorkesterit
CCTV-1

CCTV-1 (China Central Television) on kiinalaisen CCTV:n julkinen televisiokanava, jonka lähetykset alkoivat 2. syyskuuta 1958. Kanava lähettää kaikenlaista ohjelmaa ja näkyy antenni-, satelliitti- ja kaapeliverkossa. Pääkonttori sijaitsee Pekingissä. ==Ohjelmisto== Kanavalla näytetään suorana lähetyksiä erityistapauksissa kuten Kiinan kansallispäivä, Hongkongin luovutus takaisin Kiinalle, Hongkongin kansainvälisen lentoaseman avajaiset, Chi-Chin maanjäristys, syyskuun 11. päivän terroriteot, Sichuanin maanjäristys, Aasian kisat ja kesäolympialaiset. ==Aiheesta muualla== *Virallinen sivusto Luokka:Kiinalaiset televisiokanavat Luokka:Vuonna 1958 perustetut televisiokanavat Luokka:CCTV
Hush Hush

"Hush Hush" on malli Ninja Sarasalon toinen single, jonka hän julkaisi Ninja- taiteilijanimellä 6. syyskuuta 2006. Kappaleen ovat säveltäneet ja tuottaneet Jukka Immonen ja Patric Sarin. Lisäksi sitä on ollut tuottamassa Jani Saastamoinen. Suomessa kappale ei noussut listoille, mutta syksyllä 2007 se nousi viideksi viikoksi Ruotsin singlelistalle, parhaimmillaan 11:nneksi. == Kappaleet == # # == Listasijoitukset == Lista Paras sijoitus Suomen singlelista – Ruotsin singlelista 11 ==Lähteet== Luokka:Ninjan kappaleet Luokka:Vuoden 2006 kappaleet
Chris Nilan

Chris Nilan (synt. 9. helmikuuta 1958 Boston, Massachusetts) on uransa lopettanut ammattilaisjääkiekkoilija. Hän oli aikanaan tunnettu tappelija NHL- liigassa, ja muistetaan etenkin urastaan Montreal Canadiensissa. Nilan pelasi 13 kauden aikana NHL-liigassa 688 ottelua, joissa keräsi yli 3 000 rangaistusminuuttia. ==Pelaajaura== Nilan pelasi nuorena kotiseutunsa junnujoukkueissa Bostonissa. Hän pelasi yliopistokiekkoa Northeastern Universityssä 1976–1979. Hänen fyysinen pelityylinsä herätti Montreal Canadiensin huomion, ja joukkue varasi Nilanin vuoden 1979 NHL:n varaustilaisuuden viimeisellä kierroksella. Nilan siirtyi heti Montrealin farmijoukkueeseen AHL-liigan Nova Scotia Voyageursiin. Nilan pelasi tappelijan roolissa menestyksekkäästi ja hän nousi jo samana vuonna NHL:ään. Seuraavan kahdeksan kauden ajan Nilan suojeli joukkueen tähtiä Guy Carbonneauta, Bob Gaineya ja Stéphane Richeriä. Kausi oli Nilanin tehokkain 21 maalilla. Kaudella Montreal voitti Stanley Cupin. Seuraavana vuonna Nilan edusti Yhdysvaltoja Kanada-cupissa. Nilan ajautui kaudella riitoihin Montrealin uuden päävalmentajan kanssa, ja hänet myytiin New York Rangersiin. Seuraavia kahta kautta varjostivat useat loukkaantumiset. Rangers myi Nilanin ennen kauden alkua Boston Bruinsiin. Kausi jäi Nilanin viimeiseksi. Kesken kauden Boston laittoi Nilanin vapaiden pelaajien listalle, josta Montreal nappasi hänet. Nilan lopetti uransa Montrealissa kauden päätteeksi. Pelaajauransa jälkeen Nilan on kamppaillut lääkkeiden, alkoholin ja huumeiden kanssa. Urallaan hänelle tehtiin miltei 30 leikkausta, joiden kipulääkkeet aiheuttivat riippuvuutta. Nilan on kirjoittanut ongelmistaan kirjan. Hänen pelaajaurastaan ja sen jälkeisestä ajasta on tehty dokumenttielokuva The Last Gladiators. ==Lähteet== ==Aiheesta muualla== *Chris Nilanin kotisivut * Luokka:Yhdysvaltalaiset jääkiekkoilijat Luokka:Montreal Canadiensin varaamat pelaajat Luokka:Vuonna 1958 syntyneet Luokka:Elävät henkilöt
Juho Heikki Kala

Juho Heikki Kala (19. kesäkuuta 1864 Kauhava – 11. kesäkuuta 1929 Helsinki) oli suomalainen päätoimittaja ja tilastokonttorin johtaja. Kalan vanhemmat olivat kunnankirjuri Eljas Herman Kala (ent. Nukala) ja Susanna Vilhelmiina Sippola. Hän pääsi ylioppilaaksi Jyväskylän lyseosta 1883 ja valmistui Helsingin yliopistosta filosofian kandidaatiksi 1891 ja maisteriksi 1894. Kala toimi Uusi Aura-lehden päätoimittajana 1899–1904 ja sen jälkeen hän oli Rautatiehallituksen tilastokonttorin johtajana 1904–1929. Kalan syntymäkodissa Kauhavan Hahtomaan Kalan torpassa perustettiin juhannuksena 1881 Suomen emsimmäinen nuorisoseura. Juho Heikki Kala oli yksi perustavan kokouksen pöytäkirjan viidestä allekirjoittajasta. Kauhavalle perustettiin 1950-luvulla J. H. Kala-seura joka pystytti puretun Kalan torpan päärakennuksen paikalle muualta siirretyn samantyylisen rakennuksen. Juho Heikki Kala oli naimisissa vuodesta 1897 Maija Erika Forsgrénin kanssa. Heidän poikansa oli diplomaatti Toivo Ilmari Kala.Kuka kukin on 1954 : Toivo Kala == Teoksia == * Vepsäläiset teoksessa Kansantajuisia esitelmiä ; toimittaneet Länsisuomalaiset ylioppilaat; 5:des vihko. Länsisuomalaisten esitelmätoimikunta, Turku 1899 * Valtionrautateiden hoito yleisten liikeperiaatteiden mukaan ; kirjoittanut J. H. K. Uuden Rautatielehden julkaisuja n:o 7. Porvoo 1910, Helsinki 1913 * Suomen rautateiden rakennushistoria. Tietosanakirja-Osakeyhtiö, Helsinki 1917 * Näytteitä äänis- ja keskivepsän murteista ; keränneet E. N. Setälä ja J. H. Kala ; julk. ja suom. E. A. Tunkelo apunaan Reino Peltola. Suomalais- ugrilaisen seuran toimituksia 100. Helsinki 1951 == Suomennoksia == * Emil Fredrik Nervander : Kirkollisesta taiteesta Suomessa keski-aikana 2. Kansanvalistus-seuran toimituksia 63. Helsinki 1888 == Lähteet == * * Kalasta Kauhava-seuraan * Kyösti Virrankoski : Puhe Kauhavalla, Kalan torpalla juhannuksena 21.6.2013 == Viitteet == Luokka:Suomalaiset päätoimittajat Luokka:Vuonna 1864 syntyneet Luokka:Vuonna 1929 kuolleet
Champagne (kappale)

"Champagne" on mallina tutuksi tulleen Ninja Sarasalon kolmas single, jonka hän julkaisi Ninja-taiteilijanimellä 24. tammikuuta 2007. Kappaleen ovat säveltäneet Marcus Granberg sekä Patric Sarin ja sen on tuottanut Jani Saastamoinen. ”Champagne” nousi yhdeksi viikoksi Suomen viralliselle singlelistalle, 11. sijalle. == Kappaleet == # # # == Listasijoitukset == Lista Paras sijoitus Suomen singlelista 11 ==Lähteet== Luokka:Ninjan kappaleet Luokka:Vuoden 2007 kappaleet
Sandön taistelu

Sandön taistelu oli Suomen sodan meritaistelu, joka käytiin 2. elokuuta 1808 ruotsalaisen ja venäläisen laivasto-osastojen välillä Sandön edustalla Karunassa. Ruotsalaisten oli tarkoitus estää venäläisten laivaston eteneminen Suomen länsirannikolle. Tätä oli yritetty jo Tallholman taistelussa 21. heinäkuuta. Ruotsalaiset rakensivat tykkipatteriston Rövarholman saarelle Sandön ja mantereen väliseen salmeen, johon laivasto asettui. Venäläiset olivat puolestaan nousseet maihin Kemiössä ja tukivat laivastoaan tykeillä maalta käsin. Venäläiset aloittivat hyökkäyksen kello 3 aamuyöstä, minkä ruotsalaiset onnistuivat ensin pysäyttämään, mutta myöhemmin maajoukkojen tuella venäläiset tykkijollat pääsivät lähelle ruotsalaisten asemia. Kello yhdeksän toinen ruotsalainen laivasto-osasto, johon kuului kuusi kaleeria ja yhdeksän tykkipurtta, siirtyi Peimarilta taisteluun tueksi, mutta venäläisten maajoukkojen tykkituli pakotti ruotsalaiset vetäytymään salmesta, ja taistelu päättyi. Ruotsalaisten vetäydyttyä tärkeä salmi päätyi venäläisten haltuun. Venäläisillä oli nyt esteetön pääsy Saaristomerelle, ja Ruotsin laivaston täytyi vetäytyä Saaristomereltä elokuun loppuun mennessä. ==Lähteet== Luokka:Suomen sodan taistelut Luokka:Meritaistelut Itämerellä Luokka:Karuna Luokka:Varsinais-Suomen historia
Kontekstomia

Kontekstomia (engl. context = asiayhteys, -tomy = lääketieteessä pois leikkaava operaatio)-tomy, The Free Dictionary. Viitattu 18.11.2014. eli asiayhteydestä irrottaminen on argumentointivirhe, jossa lainataan argumentoinnin tueksi lähdettä mahdollisesti sanantarkasti oikein mutta kuitenkin irti asiayhteydestä siten, että viesti ymmärretään eri tavoin kuin koko asiayhteydestä voi päätellä, jopa päinvastoin. Kontekstomialla voidaan käyttää jotain auktoriteettia perustelemaan sellaista viestiä, mitä se ei todellisuudessa kannata. Sillä voidaan myös tuottaa perätöntä ennakkoluuloa henkilöä tai lähdettä kohtaan.McGlone, M. S. 2005. Quoted Out of Context: Contextomy and Its Consequences. Journal of Communication 55 (2), 330–346. doi: 10.1111/j.1460-2466.2005.tb02675.xtiivistelmä Muun muassa tästä syystä on tärkeää vaatia tarkkaa lähteiden ilmoittamista, jotta asiayhteys voidaan tarkistaa. Samasta syystä tulee pyrkiä viittaamaan aina alkuperäisiin lähteisiin, ettei syyllistytä tahattomaan kontekstomiaan. Kuten useimpiin argumentointivirheisiin, myös kontekstomiaan voi vedota perusteetta puolustuskeinona. Kontekstomiasta syytettäessä on siksi vaadittava osoittamaan tarkoitettu oikea konteksti. == Katso myös == * Quote mining * Olkinukke == Lähteet == Luokka:Loogiset virhepäätelmät
Kunnallispiiri

Kunnallispiiri on yksi tapa järjestää paikallishallinto. Sen merkitys vaihtelee maittain. ==Liettua== Maassa on 60 kunnallispiiriä, joilla on yhteinen vaaleilla valittu kunnanvaltuusto. Kunnallispiirien muodostamat useiden hajallaan olevien kaupunkien ja muiden paikallishallinnon alueiden ovat suurehkoja, joka käsittäviä yksiköitä, jotka kykenevät järjestämään omassa keskuudessaan paikallishallinnon palvelut. Erona Suomeen on sen, että Suomessa ei useiden kuntien lähinnä Euroopan unioni kehitysprojekteja varten muodostamat seutukunnat vastaa samaa, vaan Suomessa on täysi kuntaitsehallinto, jossa kunnat vapaaehtoisesti kuntayhtymissä tuottavat kalleimmat ja keskitetyimmät kunnallishallinnon palvelukset, kuten ammattikorkeakoulut ja keskussairaalat. ==Venäjä== Kunnallispiirien määrä Vuosi Asukasluku 2011 1 824 1\. tammikuuta http://www.gks.ru/free_doc/new_site/bd_munst/1-adm_2011.xls 2010 1 829 1\. tammikuuta https://web.archive.org/web/20130628040949/http://www.gks.ru/free_doc/new_site/bd_munst/1-%D0%B0%D0%B4%D0%BC_%D1%82%D0%B0%D0%B14.xls 2005 1 817 15\. lokakuuta https://web.archive.org/web/20070927175518/http://www1.minfin.ru/rms/monitoring_na_15_sept.pdf Kunnallispiiri, () on vuoden 2003 lailla vuodesta 2006 perustettu entisiä neuvostoliittolaisia maalaismaisia kuntia yhdistävä pieni paikallishallinnon yksikkö, jota vastaa kaupunkimaisissa paikoissa kaupunkipiiri (ven. городской округ, gorodskoi okrug) jonka tarkoituksena on ollut yhdistää hallinnollisesti liian pieniksi katsottuja paikallishallinnon yksiköitä aikaisempaa suuremmiksi kuntayksiköiksi. ==Lähteet== Luokka:Paikallishallinto
Katla (kala)

Katla (Gibelion catla) on eteläaasialainen taloudellisesti merkittävä särkikalalaji. == Ulkonäkö == Karppien heimoon kuuluva katla on lihavan oloinen, leveäpäinen ja -suinen kala. Voi kasvaa suureksi, muttei yleensä ylitä puolta metriä.Shams Muhammad Galib: Catla: Catla catla (Hamilton, 1822) BdFISH Bangladesh == Levinneisyys == Luonnolliseen levinneisyysalueeseen kuuluvat Pakistan, Intia, Bangladesh, Nepal ja Myanmar. == Kalastus ja käyttö == FAO:n tilastossa katla oli vuonna 2012 kalanviljelyssä maailman kuudenneksi eniten tuotettu kalalaji, kokonaistuotanto oli noin 2,8 miljoonaa tonnia ja sen arvo 5,5 miljardia dollaria.World aquaculture production of fish, crustaceans, molluscs, etc., by principal species in 2012 FAO statistics 2014 Katla syö planktonia ja hyönteisiä pääasiassa pinta- ja välivedessä. Näin se ei kilpaile pohjaeläimiä syövien lajien kanssa, ja sitä voidaan tehokkaasti tuottaa yhteiskasvatuksessa niiden kanssa. Intiassa kasvatetaan yleisesti kolmea tai kuutta karppikalalajia yhdessä.Cultured Aquatic Species - Catla Catla The Fish Site (FAO mirror) == Lähteet == Luokka:Labeoninae
Rand Paul

Randal Howard "Rand" Paul (s. 7. tammikuuta 1963) on yhdysvaltalainen republikaanisen puolueen poliitikko ja kentuckylainen senaattori. Randin isä on tunnettu poliitikko Ron Paul. Rand Paul on tukenut Teekutsuliikettä ja häntä on kuvailtu libertaariksi. Paul tavoitteli puolueensa presidenttiehdokkuutta vuoden 2016 presidentinvaaleihin, mutta jäätyään Iowan esivaalissa viidenneksi ilmoitti luopuvansa. == Lähteet == == Aiheesta muualla == Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1963 syntyneet Luokka:Elävät henkilöt